KAKO RADI INTERNET?
https://www.youtube.com/watch?v=oYqs9BAyi_s

RAČUNALNA MREŽA
Računalna mreža povezuje dva ili više uređaja kako bi mogli razmjenjivati podatke i zajednički koristiti resurse. U mrežu mogu biti povezani računala, pisači, tableti, pametni telefoni i drugi uređaji. Najveća računalna mreža na svijetu je internet.
 
ILUSTRACIJA:
 
NAČIN MREŽNOG POVEZIVANJA
Uređaji se mogu povezati žično ili bežično. Žično povezivanje koristi mrežne kabele, a bežično povezivanje koristi radiovalove, najčešće putem Wi-Fi mreže. Oba načina omogućuju prijenos podataka između uređaja.
 
ILUSTRACIJA:
 
MREŽA NA MOBILNIM UREĐAJIMA
Pametni telefoni i tableti mogu se povezati na internet putem Wi-Fi mreže ili mobilne mreže. Mobilne mreže koriste tehnologije poput 4G i 5G koje omogućuju pristup internetu gotovo bilo gdje. Tako korisnici mogu pregledavati sadržaje, slati poruke i koristiti različite aplikacije.
 
 
VRSTE ŠTETNIH DJELOVANJA PREKO MREŽE
Na internetu se mogu pojaviti različite opasnosti poput računalnih virusa, krađe lozinki, lažnih poruka i mrežnog nasilja. Važno je koristiti jake lozinke, ne dijeliti osobne podatke i biti oprezan pri otvaranju nepoznatih poveznica i privitaka.
 
ILUSTRACIJA:
 
INTERNET OF THINGS (IoT)
Internet stvari (Internet of Things – IoT) označava povezivanje svakodnevnih uređaja s internetom. To mogu biti pametni satovi, termostati, žarulje ili sigurnosne kamere. Takvi uređaji mogu međusobno komunicirati i olakšati svakodnevni život.
ILUSTRACIJA:
 
MODEL PAMETNE KUĆE
Pametna kuća koristi uređaje povezane u mrežu kako bi se njima moglo upravljati na daljinu. 
Primjerice, korisnik može putem mobitela uključiti rasvjetu, provjeriti sigurnosne kamere ili podesiti grijanje. Time se povećavaju udobnost, sigurnost i ušteda energije.
 
ILUSTRACIJA:
 
NAČINI MREŽNOG POVEZIVANJA
Uređaji se u računalnoj mreži mogu povezati žično ili bežično. Žično povezivanje najčešće koristi mrežni kabel (Ethernet) kojim se računala, pisači i drugi uređaji povezuju s usmjerivačem (routerom). Takva je veza brza, stabilna i manje podložna smetnjama. Za prijenos podataka na veće udaljenosti koriste se i optički kabeli koji podatke prenose pomoću svjetlosti.
Bežično povezivanje ne koristi kabele. Najčešći oblik bežičnog povezivanja je Wi-Fi, koji omogućuje povezivanje uređaja s internetom putem radiovalova. Wi-Fi se koristi u domovima, školama i na javnim mjestima.  ILUSTRACIJA:
 
Bluetooth je tehnologija za bežično povezivanje uređaja na malim udaljenostima, primjerice mobitela sa slušalicama, zvučnikom ili tipkovnicom. 
ILUSTRACIJA:
 
 
IrDA (infracrvena veza) starija je tehnologija koja za prijenos podataka koristi infracrveno svjetlo. Uređaji moraju biti usmjereni jedan prema drugome i nalaziti se na maloj udaljenosti.
 
ILUSTRACIJA:
 
U domu se često koristi kućna mreža, koja povezuje računala, pametne telefone, televizore, pisače i druge uređaje. U središtu kućne mreže obično se nalazi usmjerivač (router) koji omogućuje pristup internetu te međusobnu komunikaciju svih povezanih uređaja. 
ILUSTRACIJA:
 
Kućna mreža može biti žična, bežična ili kombinacija oba načina povezivanja.
 
OPTIČKO VLAKNO
Tekst
ILUSTRACIJA:
 
UTP kabel
UTP kabel (engl. Unshielded Twisted Pair – neoklopljeni kabel s upletenim paricama) najčešće je korišten mrežni kabel za povezivanje računala, pisača, usmjerivača (routera) i drugih uređaja u računalnu mrežu.
Unutar kabela nalazi se osam bakrenih vodiča raspoređenih u četiri upletena para. Upletanje žica smanjuje smetnje tijekom prijenosa podataka. Na krajevima UTP kabela najčešće se nalazi RJ-45 priključak, kojim se kabel spaja na mrežne uređaje.
UTP kabel omogućuje brz i stabilan prijenos podataka, jednostavan je za postavljanje i često se koristi u kućnim, školskim i poslovnim mrežama. Njegova je prednost pouzdanost veze, a nedostatak to što uređaji moraju biti povezani kabelom.
Ukratko: 
 
UTP kabel je mrežni kabel kojim se računala i drugi uređaji žično povezuju u računalnu mrežu ili na internet. Prepoznajemo ga po prozirnom RJ-45 priključku na krajevima.
 
ILUSTRACIJA:
 
PREDNOSTI UMREŽAVANJA
· brzina razmjene i prijenosa podataka
· komunikacija – elektronička pošta, društvene mreže, videokonferencije
· dijeljenje resursa - u mrežu možemo priključiti pisač, skener i DVD
· računalni oblak – udaljeni diskovni prostor
· zajedničko korištenje podataka – sharing
· pretraživanje svjetskih baza podataka
· igranje računalnih igrica
· pristupati edukacijskim sadržajima
 
Umrežavanje uređaja omogućuje jednostavnu razmjenu podataka i komunikaciju među korisnicima. U mreži se mogu zajednički koristiti resursi poput pisača, datoteka, internetske veze i drugih uređaja, što štedi vrijeme i novac. Mreže omogućuju brže dijeljenje informacija, suradnju na zajedničkim zadacima te pristup podacima s različitih uređaja. Zahvaljujući umrežavanju, učenici, učitelji i drugi korisnici mogu lakše komunicirati, učiti i raditi bez obzira na to nalaze li se u istoj prostoriji ili na različitim lokacijama.
ILUSTRACIJA:
 
 
 
ZADATAK 1: Kopiraj cjelokupni tekst i na svim mjestima na kojima se pojavljuje žuto markirana riječ „ILUSTRACIJA“, umetni  odgovarajuću ilustraciji. 
ZADATAK 2: Ispod svake ilustracije ilustracije dodaj tekst: Slika 1, Slika 2, itd.  [podebljaj i nakosi tekst. ]
 
ZADATAK 3 : 
a) Napiši jednu opisnu rečenicu što prikazuje tvoja ilustracija.
b) Kopiraj adresu slike i zalijepi u retku ispod 
ZADATAK 4: Potraži i dopuni odlomak „OPTIČKO VLAKNO“ napiši tekst i dodaj ilustraciju na isti način kao i u prethodnim zadatcima. 

